CELEX: 62011CN0053
Language: da
Date: 2011-02-07 00:00:00
Title: Sag C-53/11 P: Appel iværksat den 7. februar 2011 af Kontoret for Harmonisering i det Indre Marked (Varemærker og Design) (KHIM) til prøvelse af dom afsagt af Retten (Fjerde Afdeling) den 24. november 2010 i sag T-137/09, Nike International mod KHIM — Muñoz Molina (R 10)

21.5.2011   
            
            
               DA
            
            
               Den Europæiske Unions Tidende
            
            
               C 152/10
            
         Appel iværksat den 7. februar 2011 af Kontoret for Harmonisering i det Indre Marked (Varemærker og Design) (KHIM) til prøvelse af dom afsagt af Retten (Fjerde Afdeling) den 24. november 2010 i sag T-137/09, Nike International mod KHIM — Muñoz Molina (R 10)
   (Sag C-53/11 P)
   2011/C 152/17
   Processprog: spansk
   
      Parter
   
   
      Appellant: Kontoret for Harmonisering i det Indre Marked (Varemærker og Design) (KHIM) (ved J. Crespo Carrillo, som befuldmægtiget)
   
      De andre parter i appelsagen: Nike International Ltd., Aurelio Muñoz Molina
   
      Appellanten har nedlagt følgende påstande
   
   
               —
            
            
               Den appellerede dom ophæves.
            
         
               —
            
            
               Der træffes enten fornyet afgørelse vedrørende realiteten, hvorved Harmoniseringskontoret frifindes i sagen til prøvelse af den anfægtede afgørelse, eller sagen hjemvises til Retten.
            
         
               —
            
            
               Sagsøgeren i sagen for Retten tilpligtes at betale sagens omkostninger.
            
         
      Anbringender og væsentligste argumenter
   
   
               1)
            
            
               Tilsidesættelse af regel 49 i Kommissionens forordning (EF) nr. 2868/95 (1) og artikel 59 i Rådets forordning (EF) nr. 40/94 (2)
               
               Den anfægtede afgørelse har regel 49, stk. 1, i forordning (EF) nr. 2868/95, sammenholdt med den gældende artikel 59 i forordning (EF) nr. 40/94 som retligt grundlag. Imidlertid omtaler den appellerede dom intet sted hverken regel 49, stk. 1, i forordning (EF) nr. 2868/95 eller artikel 59 i forordning (EF) nr. 40/94 og udtaler intet om disse bestemmelsers anvendelse i forhold til den konkrete sag. Harmoniseringskontoret finder, at dette udgør en retlig fejl og en utilstrækkelig begrundelse.
            
         
               2)
            
            
               Tilsidesættelse af Harmoniseringskontorets retningslinjer og regel 49, stk. 1, i forordning (EF) nr. 2868/95
               Harmoniseringskontoret gør gældende, at dets retningslinjer ikke skal finde anvendelse i den konkrete sag. Imidlertid bestemmes det to steder i den appellerede dom, at appelkamrene ved Harmoniseringskontoret er forpligtede til at anvende Harmoniseringskontorets retningslinjer. Dette udgør efter Harmoniseringskontorets opfattelse en retlig fejl.
            
         
      (1)  Kommissionens forordning (EF) nr. 2868/95 af 13.12.1995 om gennemførelsesbestemmelser til Rådets forordning (EF) nr. 40/94 om EF-varemærker (EFT L 303, s. 1).
   
      (2)  Rådets forordning (EF) nr. 40/94 af 20.12.1993 om EF-varemærker (EFT 194 L 11, s. 1).